OpenLLM-France/wikimedia huggingface dataset:
# Petra Herrera

Petra Herrera (29 de juny de 1887 - 14 de febrer de 1917) va ser una combatent a la Revolució Mexicana. Vestida d'home i amb el pseudònim de Pedro Herrera, va participar activament en moltes batalles de la Revolució Mexicana en les quals va destacar pel seu lideratge i va guanyar una gran reputació. Va ser capaç, amb el pas del temps, de revelar la seva condició de dona.
Petra va participar en la Segona Batalla del Torreón el 30 maig 1914 al costat d'altres 400 dones. Encara que va tenir algunes victòries significatives, Pancho Villa es va negar a donar crèdit militar a una dona i no la va promoure a general. Aquesta va abandonar les forces de Vila i va conformar la seva pròpia brigada exclusivament per dones.
Posteriorment, l'any 1917 es va aliar a Venustiano Carranza, convertint-se en una llegenda per a les dones del país. Durant aquest temps va sol·licitar ser ascendida al rang de general i romandre en el servei militar, la qual cosa li va ser negada malgrat les seves habilitats en el camp de batalla. Amb tot, sí que se la va ascendir al rang de coronel.
Posteriorment la seva unitat va ser dissolta i no se'n tenen més notícies després de la guerra. Alguns autors afirmen que va poder acabar els seus dies com a espia a Ciudad Juárez o Chihuahua i que va morir després de ser assaltada per uns bandits.

## Referències

* ↑ «La soldadera, Petra Herrera (Siglo XX)». [Consulta: 17 març 2017].
* ↑ «La valiente Petra Herrera» (en castellà). Imagen de Zacatecas, el periódico de los zacatecanos, 29-06-2014. Arxivat de l'original el 2016-08-04 [Consulta: 17 març 2017]. Arxivat 2016-08-04 a Wayback Machine.
# XKeyscore

XKeyscore és un sistema informàtic, inicialment secret, utilitzat per l'Agència de Seguretat Nacional dels Estats Units per a la recerca i anàlisi de dades a Internet sobre ciutadans i organitzacions estrangeres de tot el món. El programa s'executa de forma conjunta amb altres organismes com la Direcció de Senyals de Defensa d'Austràlia, i l'Oficina de Seguretat de Comunicacions del govern de Nova Zelanda. La seva existència la va revelar el juliol de 2013 el revelador d'informació Edward Snowden en els diaris The Sidney Morning Herald i O Globo, tot i que el nom del projecte no va ser mencionat en un anterior article. Com diu O Globo, XKeyscore detecta la nacionalitat d'estrangers analitzant la llengua usada en els mails interceptats, que segons el diari s'ha aplicat a Amèrica Llatina i específicament a Colòmbia, Equador, Mèxic i Veneçuela. Segons el diari Der Spiegel, XKeyscore té l'habilitat d'importar retroactivament dades en cua de fa diversos dies. Aquest article enumera termes introduïts en un motor de cerca com un exemple de les metadades que XKeyscore és capaç d'interceptar.

## Referències

* ↑ Greenwald, Glenn; Ackerman, Spencer «How the NSA Is Still Harvesting Your Online Data - Files Show Vast Scale of Current NSA Metadata Programs, with One Stream Alone Celebrating 'One Trillion Records Processed'» (en anglès). The Guardian, 27-06-2013.
* ↑ Greenwald, Glenn; Kaz, Roberto; Casado, José «Espionagem dos EUA se espalhou pela América Latina» (en portuguès). O Globo, 09-07-2013.
* ↑ "No alvo dos EUA" Arxivat 2013-07-12 a Wayback Machine.. Infographic. O Globo
* ↑ "'Prolific Partner': German Intelligence Used NSA Spy Program". Der Spiegel.
# Gouesnac'h

Gouesnac'h (en bretó Gouesnac'h) és un municipi francès, situat a la regió de Bretanya, al departament de Finisterre. L'any 2006 tenia 2.445 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 901 | 835 | 1.134 | 1.487 | 1.769 | 2.119 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Guy Christien | |
| 2008- | Michel Simon | |
# Volodímir Drínfeld

Volodímir Herxònovitx Drínfeld, Володимир Гершонович Дрінфельд (República Socialista Soviètica d'Ucraïna, 4 de febrer de 1954), és un matemàtic guanyador de la Medalla Fields, atorgada per la Unió Matemàtica Internacional, el 1990, i en 2018 el Premi Wolf en Matemàtiques per les seves contribucions que ha fet progressos significatius en la interfície de la geometria i la física matemàtica.
Sent un adolescent ja destacava com a matemàtic, guanyant la medalla d'or amb una puntuació perfecta en l'Olimpíada Internacional de Matemàtica amb 15 anys el 1969, entrant en aquest mateix moment a la Universitat Estatal de Moscou, graduant-se el 1974. Actualment és professor a la Universitat de Chicago.
Les seves contribucions a les matemàtiques són molt diverses, destacant la invenció del Mòdul Drínfeld.

## Referències

* ↑ «Vladimir Gershonovich Drinfeld» (en anglès). [Consulta: 3 setembre 2014].
* ↑ Spiro, Amy. «Paul McCartney among 9 Wolf Prize recipients». Jerusalem Post, 12-02-2018. [Consulta: 19 desembre 2020].

## Enllaços externs

* Volodímir Drínfeld al Mathematics Genealogy Project.
* O'Connor, John J.; Robertson, Edmund F. «Volodímir Drínfeld» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Nina Vinogràdova

Nina Vinogràdova (18 possiólok, 21 d'octubre de 1933), de soltera Martinienko, és una atleta russa, ja retirada, especialista en pentatló, que va competir sota bandera soviètica durant la dècada de 1950.
En el seu palmarès destaca una medalla de plata en el pentatló al Campionat d'Europa d'atletisme de 1958, rere la també soviètica Galina Bystrova.
El 7 de juliol de 1955, a Leningrad, va establir un rècord mundial de pentatló amb 4.747 punts, però dos mesos més tard el va perdre davant Aleksandra Chudina, que va fer 4.750 punts. El 12 d'agost de 1956 el va recuperar en aconseguir 4.767 punts. Aquest registre va durar fins a l'octubre de 1957, quan va ser millorat per Galina Bystrova. A més dels rècords mundials del pentatló, també va establir el rècord de l'URSS en els 80 metres tanques el 1956. Va ser campiona de l'URSS en els 80 metres tanques i pentatló el 1956.

## Millors marques

* 80 metres tanques. 10.7" (1956)
* Pentatló. 4.767 punts (1956)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ «Berlin 2018 Statistics Handbook». european-athletics.org [Consulta: 20 juny 2020].
* ↑ Progression of IAAF World Records. 2015 Edition. IAAF, 2015, p. 344.
* ↑ Waśko, Janusz (1953-). Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 268 i 352. ISBN 978-83-62033-30-0.
* ↑ DD.AA. Лёгкая Aтлетика: энциклопедия А-Я в 2-х томах. T. 1: А–Н. Moscou: Txelovek, 2012, p. 149. ISBN 978-5-904885-80-9.
* ↑ «Track and Field Statistics». [Consulta: 9 desembre 2021].
# Tartrat de potassi i sodi

El tartrat de potassi i sodi o (2R,3R)-2,3-dihidroxibutandioat de potassi i sodi és una sal de l'àcid tàrtric, la qual fórmula és ${\ce {KNaC4H4O6*4H2O}}$. Antigament se'l anomenava sal de Seignette o sal de la Rochelle perquè fou descobert el 1672 per Pierre Seignette, un farmacèutic de la Rochelle, Nova Aquitània.
S'obté per l'acció de l'hidròxid sòdic sobre el crémor tàrtar brut, que és un subproducte de la indústria vinícola. Les successives etapes de purificació permeten obtenir un producte refinat de gran puresa.

## Sinònims

* Tartrat doble de potassi i sodi
* Sal de la Rochelle
* Sal de Potassi i de sodi de l'Àcid tartàric L (+)
* Tartrat dextrógiro de Sodi i Potassi
* Tartrat potàssic-sòdic tetrahidratado
* Sal de potassi i de sodi de l'Àcid (+) dihidroxi - 2,3 butà-dioic - (2R, 3R)

## Piezoelectricitat

El 1824, Sir David Brewster demostrà efectes piezoelèctrics utilitzant sal de la Rochelle, decidint anomenar l'efecte piroelectricitat. Més tard l'efecte piezoelèctric de la sal de la Rochelle fou estudiat pels germans Curie.

## Usos

Els principals camps d'utilització de la sal de seignette són els següents:
* Galvanoplàstia
* Indústria Alimentària (fabricació de pectines i gelatines)
* Indústria Farmacèutica
* Paper de cigarrets (regulador de la combustió)
* Tractament de metalls
* Purificació del gas
* Tintes per a arts gràfiques
* Platejat de miralls
* Reactiu de laboratori
* Agent quelant per eliminar sals d'alumini, entre altres metalls

## Dipòsit

L'àcid tartàric s'ha de conservar en un embalatge hermètic i emmagatzemar en un local sec, protegit de la humitat i en condicions de temperatura normals. És un compost estable que no s'altera pel pas del temps si es respecten aquestes condicions d'emmagatzematge. No obstant això, d'acord amb la reglamentació, se li assigna una data de caducitat d'un any. El producte té una tendència a aterronar-se, no és aconsellable un emmagatzematge prolongat, sobretot per a les granulometries més fines.

## Referències

* 1 2 3 «A Short History of Ferroelectricity». Talari.com, 04-12-2009. [Consulta: 4 maig 2016].
* ↑ Newnham, R.E.; Cross, L. Eric «Ferroelectricity: The Foundation of a Field from Form to Function». MRS Bulletin, 30, novembre 2005, pp. 845–846.
* ↑ Fieser, L. F.; Fieser, M., Reagents for Organic Synthesis; Vol.1; Wiley: New York; 1967, p. 983
* ↑ Brewster, David «Observations of the pyro-electricity of minerals». The Edinburgh Journal of Science, 1, 1824, pàg. 208–215.
* ↑ «SP-401 Skylab, Classroom in Space». NASA. [Consulta: 6 juny 2009].
# Shattered Union

Shattered Union és un videojoc de tàctiques per torns desenvolupat per PopTop Software i publicat per 2K Games el 2005.

## Argument

Shattered Union té lloc en un Estats Units alternatiu. L'any 2008, el candidat David Jefferson Adams ha sigut triat el 44è President dels Estats Units després d'unes eleccions molt disputades i amb empat en els col·legis electorals (amb un posterior desempat en la Cambra de Representants), convertint-se en el president més odiat i impopular de la història dels EUA.

## Enllaços externs

* Shattered Union - Lloc web oficial (anglès)
* Lloc de la desenvolupadora de Shattered Union (anglès)
# Guadamur

Guadamur és un municipi de la província de Toledo, a la comunitat autònoma de Castella la Manxa. Limita amb Toledo al nord, Argés a l'est, Casasbuenas al sud i Polán al sud i oest. El castell avui dia molt modificat fou originalment construït per Pedro López de Ayala a mitjan segle xv. En l'actualitat està. Al recinte exterior si penetra per una porta envoltada per petits cubs emmerletats. La porta que dona pas a l'interior del castell pròpiament dit resta blasonada pels escuts dels Ayala, Castañeda i Silva. El més destacable és la torre de l'Homenatge, de planta quadrada, l'altura de la qual domina l'edifici i està adornada en la part superior per sis petites garites, quatre en els angles i dues intercalades.
Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 1.593 | 1.593 | 1.578 | 1.599 | 1.617 | 1.666 | 1.705 | 1.746 | 1.774 | 1.788 |
Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | José Antonio García Morales | UCD | 19/04/1979 |
| 1983 - 1987 | Adolfo Escribano Pavón | PSOE | 28/05/1983 |
| 1987 - 1991 | Rodrigo Gutiérrez Fernández | PSOE | 30/06/1987 |
| 1991 - 1995 | Rodrigo Gutiérrez Fernández | PSOE | 15/06/1991 |
| 1995 - 1999 | Rodrigo Gutiérrez Fernández Esperanza García Martín (des de 20/11/1997) | PSOE PSOE | 17/06/1995 |
| 1999 - 2003 | María Sagrario Gutiérrez Fernández | PP | 03/07/1999 |
| 2003 - 2007 | María Sagrario Gutiérrez Fernández | PP | 14/06/2003 |
| 2007 - 2011 | María Sagrario Gutiérrez Fernández | | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
* ↑ Col·leccionable Castillos de España Salvat Editores S. A. (Diposit Legal B.30.010 -1967

## Enllaços externs

* Junta de Comunitats de Castella-la Manxa: informació turística sobre Guadamur.
* Diputació de Toledo.
* Associació Cultural Montes de Toledo. Arxivat 2008-05-08 a Wayback Machine.
* Imatge de satèl·lit de Guadamur.
# Shatha Abdul Razzak Abbousi

Shatha Abdul Razzak Abbousi (àrab: شذى عبد الرزاق العبوسي, Xaḏà ʿAbd ar-Razzāq al-ʿAbbūsī) és una activista iraquiana pels drets de les dones. Com a membre del Parlament Iraquià, i en concret com a membre del Comitè dels Drets Humans de l'Iraq, va treballar perquè s'aprovés legislació a favor dels drets humans. També va unir-se a La Promesa per l'Iraq, grup activista dels drets de les dones.
Abbousi va ensenyar biologia i estudis islàmics abans de deixar-ho per participar en política. Abans de la Guerra de l'Iraq de 2003, se li va prohibir ensenyar en qualsevol escola estatal per haver rebutjat unir-se al Partit Baas, però després de la guerra va poder ensenyar en una escola pública.
Va rebre el Premi Internacional Dona Coratge el 2007.

## Referències

* 1 2 3 4 «AWIU » 2007 WOC – Shatha Abdul Razzak Abbousi», 31-10-2013. Arxivat de l'original el 2013-10-31. [Consulta: 3 juliol 2018].
* ↑ «Honorees». [Consulta: 3 juliol 2018].
* ↑ «IIP Publications -» (en anglès). [Consulta: 3 juliol 2018].
* 1 2 «Myrna Blyth Alert | National Review» (en anglès). National Review, 02-07-2004.
* ↑ «Secretary of State Confers the First International Women of Courage Awards». [Consulta: 3 juliol 2018].
# Serrat de la Roqueta

El Serrat de la Roqueta és una muntanya de 718 metres que es troba al municipi de Sagàs, a la comarca catalana del Berguedà.
Al cim podem trobar-hi un vèrtex geodèsic (referència 284095001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat de la Roca

La Serrat de la Roca és una muntanya de 776 metres que es troba al municipi de Pinell de Solsonès, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat de la Roureda

El Serrat de la Roureda és un serrat del terme municipal de Tremp, antigament del de Fígols de Tremp, al Pallars Jussà.
Aquest serrat està situat a prop del límit nord d'aquest antic municipi, a prop del vell termenal amb Sapeira. Pel seu extrem meridional i oest discorre el barranc de la Vileta, i el sud-est arriba a la mateixa carretera del Pont de Montanyana a Tremp, la C-1311, prop de Montserbós.
# Shinarumpita

La shinarumpita és un mineral de la classe dels sulfats. Rep el nom pel membre Shinarump de la formació Chinle del Triàsic Superior, on es produeix el dipòsit d'urani a la localitat tipus.

## Característiques

La shinarumpita és un sulfat de fórmula química [Co(H₂O)₆][(UO₂)(SO₄)₂(H₂O)]·₄H₂O. Va ser aprovada com a espècie vàlida per l'Associació Mineralògica Internacional l'any 2022, sent publicada en el mes de novembre del mateix any. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 76199 76200, 76201 i 76102.

## Formació i jaciments

Va ser descoberta a la mina Scenic, situada a Fry Mesa, dins el districte miner de White Canyon del comtat de San Juan (Utah, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* ↑ «Shinarumpite» (en anglès). Mindat. [Consulta: 15 juny 2022].
* ↑ Kampf, Anthony R.; Plášil, Jakub; Olds, Travis A.; Ma, Chi; Marty, Joe «Shinarumpite, a new cobalt uranyl sulfate mineral from the Scenic mine, San Juan County, Utah, USA, structurally related to leydetite». Mineralogical Magazine, 28-11-2022, pàg. 1–8. DOI: https://doi.org/10.1180/mgm.2022.128 [Consulta: 4 abril 2023].
# Scarus ovifrons

Scarus ovifrons és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 78 cm de longitud total.

## Distribució geogràfica

Es troba al Japó i Taiwan.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Masuda, H., K. Amaoka, C. Araga, T. Uyeno i T. Yoshino, 1984. The fishes of the Japanese Archipelago. Vol. 1. Tokai University Press, Tòquio, [Japó]. 437 p. (text)
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Temminck, C. J. & H. Schlegel. 1846. Pisces, Fauna Japonica Parts 10-14: 173-269.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sidi Bou Zid

* Per a altres significats, vegeu «Sidi Bouzid».
Sidi Bou Zid o Sidi Bouzid (àrab: سيدي بوزيد, Sīdī Būzīd) és una ciutat de Tunísia, capital de la governació homònima. És uns 130 km a l'oest de Sfax, en una zona dominada pel cultiu de l'olivera. La ciutat està envoltada de muntanyes: Djbel Lassouda i Djebel Akrouta al nord i Djebel El Kebar i Djebel Boudinar al sud, amb el Djebel El Kebar, de 793 m, com a punt més alt. Dos petits rierols normalment secs però que a vegades es desborden voregen la ciutat, l'Oued Gammouda i l'Oued Falat Gallah. La seva població és de 39.915 habitants i és capçalera de dues delegacions: Sidi Bouzid Ouest i Sidi Bouzid Est.

## Economia

L'economia es basa en l'olivera i la comercialització de productes agrícoles (olives, cereals, fruites i llegums). L'aigua del subsol és abundosa.

## Història

La ciutat va sorgir durant el protectorat francès al final del segle xix, per l'expansió de la vila de Saddaguia que actualment és un dels barris de la ciutat.
Sidi Bou Zid fou escenari, el 18 de desembre de 2010, d'enfrontaments entre civils i policia que van donar peu a la revolució tunisiana.

## Administració

La ciutat forma una municipalitat o baladiyya, amb codi geogràfic 43 11 (ISO 3166-2:TN-12).
Al mateix temps, està repartida entre dues delegacions o mutamadiyyes, Sidi Bouzid Ouest (codi geogràfic 43 51) i Sidi Bouzid Est (43 52), dividides les dues en dotze sectors o imades.

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 157. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 107-111. ISSN: 1737-7838 [Consulta: 18 agost 2021].
# Sidi Boubker (Oriental)

Sidi Boubker (àrab: سيدي بو بكر زليجة, Sīdī Bū Bakr Zalīja; amazic estàndard marroquí: ⵙⵉⴷⵉ ⴱⵓⴱⴽⵔ, Sidi Bubkr) és una comuna rural de la província de Jerada, a la regió de L'Oriental, al Marroc. Segons el cens de 2014 tenia una població total de 2.638 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sidi Bouknadel

Sidi Bouknadel (en àrab سيدي بوقنادل, Sīdī Būqnādil; en amazic ⵙⵉⴷⵉ ⴱⵓⵇⵏⴰⴷⵍ) és un municipi de la prefectura de Salé, a la regió de Rabat-Salé-Kenitra, al Marroc. Segons el cens de 2014 tenia una població total de 25.255 persones. Hi ha el Museu Belghazi.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sidi Boulenouar

Sidi Boulenouar (en àrab سيدي بولنوار, Sīdī Būlnwār; en amazic ⵙⵉⴷⵉ ⴱⵓⵍⵏⵡⴰⵕ) és una comuna rural de la prefectura d'Oujda-Angad, a la regió de L'Oriental, al Marroc. Segons el cens de 2014 tenia una població total de 3.452 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sidi Omar

Sidi Omar és una antiga tomba senussi situada al desert egipci a la Governació de Matruh. Serveix com a demarcació de la frontera entre Líbia i Egipte des del tractat Italo-Egipci anomenat Tractat de Jaghbub de 1925
Durant l'etapa colonial de la Líbia italiana es van construir a la banda italiana de la Frontera de Filat (Líbia) una sèrie de posicions defensives com a suport a Fort Capuzzo anomenant-se també Sidi Omar (pels britànics Libyan Sidi Omar) i Sidi Omar Nuovo.
Durant la Segona Guerra Mundial l'àrea de Sidi Omar va ser un dels escenaris de les operacions Compass, Battleaxe i Crusader

## Referències

* ↑ «Sidi `Omar (Sidiomar) Mapa, Fotos y el tiempo - (Egipto): tumba (s) - Latitud:31.4 and Longitud:24.8667». [Consulta: 4 abril 2023].
* ↑ Bureau of Intelligence and Research, The Geographer. Office of the Geographer «Libya – Egypt (United Arab Republic) Boundary». International Boundary Study [Washington, DC], 61, 15-01-1966.
* ↑ Christie, Howard R. Fallen eagles: the Italian 10th Army in the opening campaign in the western desert, June 1940 - December 1940 (tesi) (en anglès). Fort Leavenworth, KS: Command and General Staff College (CGSC) MMAS thesis, 04-06-1999.
* ↑ DAVID, BRADDOCK. BRITAIN'S DESERT WAR IN EGYPT AND LIBYA 1940-1942 : the end of the beginning'.. [S.l.]: PEN & SWORD MILITARY, 2019. ISBN 978-1-5267-5979-5.
* ↑ Ford, Ken. Operation Crusader 1941 : Rommel in retreat. Oxford: Osprey, 2010. ISBN 978-1-84603-500-5.
* ↑ Pitt, Barrie. The crucible of war. Londres: Cassell, 2001. ISBN 0-304-35950-5.
# Scipionyx

Scipionyx és un gènere representat per una única espècie de dinosaure teròpode celurosaure que va viure a mitjan període Cretaci, fa aproximadament 113 milions d'anys, a l'Albià, en l'actual Europa. El nom prové de la paraula llatina Scipio, per Scipione Breislak, el geòleg que fes la descripció del lloc on se'n trobà el fòssil, i per Escipió, vencedor d'Aníbal Barca en les Segona Guerra Púnica, unida a l'acabo onyx del grec que significa urpa, traduint-se com “l'urpa d'Escipió” i el gènere samniticus pel samni, regió on fou oposat. L'espècimen és popularment sobrenomenat "Skippy".
Només s'ha descobert un exemplar jove, notable per la preservació del teixit tou dels seus òrgans interns. Solament es va trobar un exemplar jove que intervé 23 centímetres de llarg i 15 d'alt, per la qual cosa s'estima que un adult arribo als 2 metres de llarg, 0,70 d'alt i a pesar 20 quilograms.

## Referències

* ↑ Holtz, Thomas R. Jr. (2011) Dinosaurs: The Most Complete, Up-to-Date Encyclopedia for Dinosaur Lovers of All Ages.
* ↑ Poling, Jeff. «Còpia arxivada». Journal of Dinosaur Paleontology, 1998. Arxivat de l'original el 2007-02-04. [Consulta: 1r gener 2017].
* ↑ Cristiano dal Sasso i Simone Maganuco, 2011, Scipionyx samniticus (Theropoda: Compsognathidae) from the Lower Cretaceous of Italy — Osteology, ontogenetic assessment, phylogeny, soft tissue anatomy, taphonomy and palaeobiology, Memorie della Società Italiana de Scienze Naturali e del Museo Civico di Storia Naturale di Milano XXXVII(I): 1-281

## Enllaços externs

* "Baby dinosaur from Italy with guts preserved"